**LIGUMPROJEKTS**

*Par būvspeciālista pakalpojumiem*

Rīgā */Datumu skatīt laika zīmogā/*

**Rīgas pašvaldības sabiedrība ar ierobežotu atbildību „RĪGAS SATIKSME”,** vienotais reģistrācijas Nr. 40003619950, turpmāk - Pasūtītājs, kura vārdā saskaņā ar valdes lēmumu rīkojas \_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk – Izpildītājs, \_\_\_\_\_\_\_\_\_\_\_, no otras puses, turpmāk abi kopā – Puses, bet atsevišķi arī – Puse, noslēdz šādu līgumu, turpmāk – Līgums:

1. **Līguma priekšmets** 
   1. Pasūtītājs uzdod un Izpildītājs apņemtas izpildīt būvspeciālista pakalpojumus, sniedzot atzinumu par projekta Nr. 1.1.1.2.i.2/1/24/I/CFLA/004 “7. tramvaja līnijas pagarinājuma izbūve” / 7TLP ietvaros izstrādātās būvniecības ieceres risinājumu atbilstību 2024.gada 16.janvāra Ministru kabineta noteikumiem Nr. 51 “Eiropas Savienības Atveseļošanas un noturības mehānisma plāna 1. komponentes “Klimata pārmaiņas un vides ilgtspēja” reformu un investīciju virziena 1.1. “Emisiju samazināšana transporta sektorā” 1.1.1.r. reformas “Rīgas metropoles areāla transporta sistēmas zaļināšana” 1.1.1.2.i. investīcijas “Videi draudzīgi uzlabojumi Rīgas pilsētas sabiedriskā transporta sistēmā” 1.1.1.2.i.2. un 1.1.1.2.i.3. saistīto pasākumu īstenošanas noteikumi”, saskaņā ar Darba uzdevumu (Līguma pielikums Nr.1), turpmāk – Pakalpojums.
   2. Par Pakalpojuma sniegšanu Pasūtītājs maksā Izpildītājam Līgumā noteiktajā apmērā un kārtībā.
2. **Līguma summa un samaksas nosacījumi** 
   1. Līguma kopējā summa ir **EUR \_\_\_\_  (\_\_\_\_ *euro* un \_\_\_ centi)**, neieskaitot pievienotās vērtības nodokli (turpmāk – PVN). PVN likme tiek piemērota saskaņā ar Latvijas Republikas normatīvajiem aktiem. Līguma kopējo summu atbilstoši Finanšu pielikumam (Līguma pielikums Nr.2) veido:
      1. Cena par Pakalpojuma sniegšanu atbilstoši Darba uzdevumam EUR \_\_\_\_ (\_\_\_\_ *euro* un \_\_\_\_ centi), neieskaitot PVN, izņemot Darba uzdevuma 4.3. punktu;
      2. Cena par Pakalpojuma sniegšanu atbilstoši Darba uzdevuma 4.3. punktam EUR \_\_\_\_ (\_\_\_\_ *euro* un \_\_\_\_ centi), neieskaitot PVN.
   2. Līguma 2.1.2. apakšpunktā noteiktā cena var tikt izlietota gadījumā, ja Pasūtītāja pilnvarotā persona Darba uzdevuma 4.3. punktā norādītajos gadījumos iesniedz Izpildītājam ekspertīzes veikšanai un atzinuma sniegšanai papildus Inženierbūvju risinājumus. Šādā gadījumā Pasūtītāja pilnvarotā persona elektroniskajā pastā nosūta Izpildītāja pilnvarotajai personai paziņojumu par šādu darbu izpildes nepieciešamību un izmaksām atbilstoši Finanšu pielikumam. Gadījumā, ja Izpildītājs ir veicis Darba uzdevuma 4.3. punktā norādītos darbus pirms Pasūtītāja paziņojuma par šādu darbu izpildes nepieciešamību un izmaksām, izpildītie darbi netiek apmaksāti.
   3. Samaksu par Pakalpojuma izpildi Pasūtītājs veic pa daļām, maksājot par katras Darba uzdevuma 2.1. punktā norādītās būvniecības ieceres dokumentācijas vai Darba uzdevuma 4.3. punktā minētā papildus Inženierbūvju risinājuma izvērtējumu un atzinuma sniegšanu atsevišķi saskaņā ar Finanšu pielikumu - 30 (trīsdesmit) kalendāra dienu laikā pēc tam, kad abu Pušu pilnvarotās personas parakstījušas Pakalpojuma nodošanas un pieņemšanas aktu par attiecīgo būvniecības ieceres dokumentāciju vai papildus Inženierbūvju risinājumu un Izpildītājs iesniedzis Pasūtītājam attiecīgu rēķinu, ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu.
   4. Par Līgumā noteikto maksājumu samaksas dienu uzskatāms bankas atzīmes datums Pasūtītāja maksājuma uzdevumā. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
   5. Līguma kopējā summa ietver visas ar Pakalpojuma un Līgumā noteikto prasību izpildi saistītās izmaksas, tajā skaitā visas Pakalpojuma sniegšanas procesā izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, apdrošināšanas izmaksas, kā arī izmaksas par darbiem un materiāliem, kas nav norādīti Līguma sastāvā esošajos dokumentos, bet uzskatāmi par nepieciešamiem Pakalpojuma pienācīgai un kvalitatīvai sniegšanai nolīgtajā termiņā.
   6. Līgums ir fiksētās summas līgums, kas balstīts uz Finanšu pielikuma summu. Pakalpojuma sadārdzinājums ne līdz šī Līguma noslēgšanai, ne arī tā izpildes laikā Izpildītājam netiek atlīdzināts. Līguma kopējā summa visā Līguma darbības laikā netiks paaugstināta sakarā ar cenu pieaugumu darbaspēka, materiālu, darbu un mehānismu vai pieskaitāmo izdevumu izmaksām, nodokļu likmju vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līguma kopējo summu. Par Līguma kopējās summas palielināšanas pamatu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem Piedāvājuma tāmēs, kā arī, pamatojoties uz jebkuriem citiem apstākļiem, ar kuriem jārēķinās Izpildītājam, profesionāli izpildot Līgumu.
   7. Norēķini starp Pusēm tiek veikti bezskaidras naudas norēķinu veidā, veicot pārskaitījumus uz rēķinā norādīto norēķinu kontu.
3. **Līguma termiņš un spēkā esamība** 
   1. Līgums stājas spēkā, kad to parakstījušas abas Puses, un ir spēkā līdz abas Puses ir pilnībā izpildījušas no Līguma izrietošās saistības.
   2. Izpildītājs ievēro Darba uzdevuma 4.1., 4.2. un 4.3. punktā noteiktos Pakalpojuma sniegšanas termiņus.
   3. Pakalpojuma izpildīšanu apliecina Pušu pilnvaroto personu parakstīti Pakalpojuma nodošanas un pieņemšanas akti par attiecīgo būvniecības ieceres dokumentāciju vai papildus Inženierbūvju risinājumiem.
4. **Pakalpojuma pieņemšanas kārtība** 
   1. Izpildītājs Līgumā noteiktajā termiņā izpilda Pakalpojumu un pēc attiecīgās Pakalpojuma daļas izpildes iesniedz Pasūtītājam no savas puses parakstītu nodošanas – pieņemšanas aktu.
   2. Pasūtītājs 15 (piecpadsmit) darba dienu laikā no nodošanas – pieņemšanas akta par Pakalpojuma daļas izpildi saņemšanas paraksta to vai rakstiski sniedz motivētus iebildumus Pakalpojuma daļas pieņemšanai.
   3. Pasūtītājs ir tiesīgs nepieņemt attiecīgo Pakalpojuma daļu, ja Pasūtītājs konstatē, ka Pakalpojums ir izpildīts nekvalitatīvi, nepilnīgi, neatbilst Līguma noteikumiem, satur kādus defektus vai iztrūkst kāda no nepieciešamajām komponentēm. Šajā gadījumā Pasūtītāja pilnvarotā persona 4.2. punktā noteiktajā termiņā nosūta elektroniskajā pastā Izpildītāja pilnvarotajai personai paziņojumu par konstatētajiem trūkumiem.
   4. Izpildītājs Līguma 4.3. punktā noteiktos trūkumus novērš par saviem līdzekļiem 10 (desmit) darba dienu laikā.
   5. Pēc Izpildītāja paziņojuma par Pasūtītāja norādīto trūkumu novēršanu Pasūtītājs veic atkārtotu Pakalpojuma pieņemšanu Līgumā noteiktajā kārtībā.
5. **Līdzēju tiesības un pienākumi** 
   1. Izpildītājs apņemas sniegt Pakalpojumu kvalitatīvi un profesionāli, Līgumā un normatīvajos aktos norādītajā kārtībā.
   2. Pasūtītājs apņemas veikt samaksu saskaņā ar Līguma noteikumiem, ja Izpildītājs izpildījis visas no Līguma izrietošās saistības.
   3. Izpildītājs drīkst atsaukties uz Pasūtītāja vārdu un/vai Pakalpojuma vispārējo raksturojumu, vai iekļaut to savā pieredzes aprakstā. Pasūtītājs piekrīt pēc savlaicīga Izpildītāja pieprasījuma saņemšanas sniegt nepieciešamās atsauksmes par Izpildītāja darbu.
   4. Izpildītājs un Pasūtītājs nedrīkst bez otras Puses rakstiskas atļaujas nodot nekādas no Līguma izrietošas tiesības, pienākumus un/ vai prasības trešajām personām.
6. **Pušu atbildība un Līguma izbeigšana** 
   1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   2. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/vai bezdarbību un nodarītajiem zaudējumiem.
   3. Ja Pasūtītājs nokavē Līguma 2.3. punktā noteikto samaksas termiņu, tas maksā Izpildītājam līgumsodu 0,1% (nulle komats viena procenta) apmērā no laikā nesamaksātas summas par katru nokavēto dienu, bet ne vairāk kā 10% (desmit procentus) no nesamaksātās summas.
   4. Ja Izpildītājs nokavē Darba uzdevuma 4.1., 4.2. un 4.3. punktā noteiktos Pakalpojuma sniegšanas termiņus, tas maksā Pasūtītājam līgumsodu 0,1% (nulle komats viena procenta) apmērā no termiņā neizpildītās Pakalpojuma daļas vērtības, kas norādīta Finanšu pielikumā atzinuma sniegšanai par attiecīgo būvprojektu, par katru nokavēto dienu, bet ne vairāk kā 10% (desmit procentus) no termiņā neizpildītās Pakalpojuma daļas vērtības.
   5. Gadījumā, ja Izpildītājs nokavē Darba uzdevuma 4.1. punktā noteikto Pakalpojuma sniegšanas gala termiņu ilgāk par 5 (piecām) darba dienām un pie nokavējuma nav vainojams Pasūtītājs, Pasūtītājam ir tiesības atteikties pieņemt termiņā neizpildītā Pakalpojuma daļu, kā arī atteikties par to maksāt.
   6. Gadījumā, ja Izpildītājs sniedzis kļūdainu atzinumu par Darba uzdevuma 2.1. punktā norādītās būvniecības ieceres dokumentācijas risinājumu atbilstību Līguma 1.1. punktā minētajiem Ministru kabineta noteikumiem, Pasūtītājam ir tiesības piemērot un Izpildītājam ir pienākums samaksāt Pasūtītājam līgumsodu EUR 300 (trīs simts *euro* un 00 centi) apmērā par katru gadījumu.
   7. Līgumsoda samaksa neatbrīvo Puses no Līgumā noteikto saistību izpildes, kā arī no zaudējumu atlīdzināšanas pienākuma Līgumā un normatīvajos aktos noteiktajā kārtībā. Un Puse var prasīt kā līgumsodu, tā arī Līguma izpildīšanu vai izbeigšanu Līgumā noteiktajā kārtībā. Līgumsoda summas netiek ieskaitītas zaudējumu segšanā.
   8. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   9. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   10. Izpildītājam ir pienākums ievērot sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
   11. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
   12. Puses var atkāpties no Līguma, 1 (vienu) kalendāra mēnesi iepriekš nosūtot otrai Pusei attiecīgu paziņojumu par atkāpšanos no Līguma.
   13. Pasūtītājs, nosūtot Izpildītājam attiecīgu rakstisku paziņojumu vismaz 3 (trīs) darba dienas iepriekš, ir tiesīgs vienpusēji atkāpties no Līguma arī šādos gadījumos:
       1. Izpildītājs nepilda vai nepienācīgi izpilda kādas Līgumā noteiktās saistības vai pienākumus, un ja Izpildītājs šādu neizpildi vai nepienācīgu izpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma saņemšanas;
       2. Līguma izpildes laikā noskaidrojas, ka Izpildītājs nav spējīgs izpildīt Pakalpojumu saskaņā ar Līguma noteikumiem;
       3. Izpildītājs pārkāpj Latvijas Republikā spēkā esošos normatīvos aktus vai Līguma prasības, kas attiecas uz Pakalpojuma izpildes kārtību un kvalitāti.
   14. Ja Līgums tiek izbeigts pirms termiņa, Pasūtītājs samaksā Izpildītājam par uz Līguma izbeigšanas brīdi kvalitatīvi, atbilstoši Līgumam un normatīvajiem aktiem izpildīto Pakalpojuma daļu, par ko Pušu pilnvarotās personas sagatavo un paraksta atsevišķu nodošanas un pieņemšanas aktu.
   15. Ja Līgums tiek izbeigts pirms termiņa, pamatojoties uz Līgum 6.13. punktu, Pasūtītājs ir tiesīgs piemērot un Izpildītājam ir pienākums samaksāt Pasūtītājam līgumsodu 10% apmērā no Līguma 2.1. punktā noteiktās Līguma kopējās summas bez PVN.
   16. Līgumā noteikto līgumsodu Puse samaksā otrai Pusei, pamatojoties uz otras Puses pieprasījumu (pretenziju), 30 (trīsdesmit) kalendāra dienu laikā pēc pieprasījuma (pretenzijas) saņemšanas.
7. **Nepārvarama vara** (force majeure)
   1. Ja Puse nevar pilnībā vai daļēji izpildīt savas Līgumā noteiktās saistības tādu nepārvaramas varas apstākļu iestāšanās rezultātā, kuru iestāšanos Puses nevarēja paredzēt un novērst, kā arī no kuru sekām Puses nevar izvairīties un kuri tieši ietekmējuši Puses saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi, Puses pagarina saistību izpildes termiņu uz nepārvaramas varas radīto apstākļu pastāvēšanas laiku.
   2. Pusei, kurai Līguma saistību izpilde kļuvusi par neiespējamu nepārvaramas varas apstākļu dēļ, jāpaziņo otrai Pusei rakstveidā par augstāk minēto apstākļu darbības sākumu un beigām ne vēlāk kā 10 (desmit) darba dienu laikā pēc to sākuma un darbības izbeigšanas, pievienojot dokumentālu pierādījumu (ja tas ir iespējams) par nepārvaramas varas apstākļu iestāšanos, raksturu un darbības ilgumu. Ja Puse nav iesniegusi rakstveida paziņojumu šajā punktā norādītajā kārtībā, tā zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Pusi no atbildības par savu saistību neizpildi.
   3. Ja nepārvaramas varas radīto apstākļu dēļ kāda no Pusēm vairs nav ieinteresēts Līguma izpildē, Pusēm rakstveidā vienojoties, Līgums var tikt izbeigts, veicot savstarpējos norēķinus par faktiski kvalitatīvi izpildītā Pakalpojuma apjomu uz Līguma izbeigšanas brīdi. Šajā gadījumā neviena Līguma Puse nevar prasīt otrai atlīdzināt zaudējumus, kas radušies Līguma izbeigšanas rezultātā.
8. **Citi noteikumi** 
   1. Pasūtītāja pilnvarotās personas ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Izpildītāja pilnvarotā persona ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Pušu pilnvarotās personas organizē Līguma izpildi, pārstāv Pusi komunikācijā ar otru Pusi, kā arī kontrolē Līguma izpildi. Pasūtītāja pilnvarotā persona Pasūtītāja vārdā un Izpildītāja pilnvarotā persona Izpildītāja vārdā ir tiesīga iesniegt otrai Pusei Līguma izpildei nepieciešamo dokumentāciju un sniegt ar Līguma izpildi saistīto informāciju, sagatavot un parakstīt Pakalpojuma nodošanas un pieņemšanas aktus, atzinumus, Pakalpojuma izpildes trūkumu konstatācijas paziņojumus un citus ar Līguma izpildi un izpildes kontroli saistītos dokumentus, parakstīties par rēķinu un paziņojumu saņemšanu, kā arī veikt citas ar Līguma izpildi un izpildes kontroli saistītās darbības. Pušu pilnvarotās personas nav tiesīgas parakstīt vienošanās par grozījumiem vai papildinājumiem Līgumā vai tā pielikumos.
   4. Visi paziņojumi Līguma sakarā tiek uzskatīti par saņemtiem, kad nogādāti personīgi ar saņemšanas apstiprinājumu, nākamajā darba dienā pēc nosūtīšanas uz Līgumā noradīto elektroniskā pasta adresi vai 5. (piektajā) dienā pēc tam, kad nosūtīti pa pastu Latvijas teritorijā ierakstītā vēstulē uz Līgumā norādīto Puses pasta adresi.
   5. Puses rekvizītu, kontaktinformācijas vai Puses atbildīgās personas maiņas gadījumā Puses apņemas viena otrai par to paziņot 10 (desmit) darbdienu laikā. Ja tas netiek darīts, Puses uzskata, ka paziņojums, kas Līguma sakarā nosūtīts saskaņā ar Līguma 8.4.punktu, ir saņemts.
   6. Puses apliecina, ka, parakstot šo Līgumu, rīkojas godprātīgi, ir atbilstoši pilnvaroti un tiem ir visas atļaujas šī Līguma noslēgšanai un tajā paredzēto pienākumu pildīšanai.
   7. Šis Līgums atspoguļo galīgo vienošanos starp Pasūtītāju un Izpildītāju saistībā ar Pakalpojumu un aizstāj citas iepriekšējās vienošanās, piedāvājumus, mutiskas vai rakstiskas sarunas un apliecinājumus.
   8. Jebkuras izmaiņas vai papildinājumi šī Līguma noteikumos ir spēkā tikai tad, ja tie būs noformēti rakstiski kā papildu vienošanās pie Līguma, un tās parakstīs abas Puses. Papildus vienošanās pie Līguma pievienojama Līgumam un kļūst par tā neatņemamu sastāvdaļu.
   9. Kādam no šī Līguma noteikumiem zaudējot spēku ārējo normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   10. Puses apņemas risināt iespējamās domstarpības saistībā ar Līgumu sarunu ceļā, bet ja tās nav iespējams atrisināt 30 (trīsdesmit) dienu laikā no domstarpību rašanās brīža, tās izšķiramas Latvijas Republikas tiesā pēc piekritības Latvijas Republikas normatīvajos aktos noteiktajā kārtībā.
   11. Līgumā neregulētajām tiesiskajām attiecībām starp Pusēm piemērojami Latvijas Republikā spēkā esošie normatīvie akti.
   12. Visi Līguma pielikumi ir tā neatņemama sastāvdaļa un uz tiem ir attiecināmi šī Līguma noteikumi.
   13. Līguma nodaļu nosaukumi izmantoti teksta pārskatāmībai, tie nevar tikt izmantoti Līguma noteikumu interpretācijai un skaidrošanai.
   14. Puses apliecina, ka tās ir iepazinušās ar Līguma saturu, tām ir saprotams Līguma saturs un nozīme, tās piekrīt Līguma noteikumiem un paziņo, ka Līgums noslēgts labprātīgi, bez viltus un spaidiem.
   15. Līguma noslēgšanas brīdī Līgumam ir divi pielikumi: Nr.1 – Darba uzdevums un Nr.2 - Finanšu pielikums.
   16. Līgums ir saistošs Pušu tiesību un saistību pārņēmējiem.
   17. Līgums sagatavots latviešu valodā un parakstīts ar drošu elektronisko parakstu. Puse, kas parakstījusi Līgumu pēdējā, nodrošina Līguma oriģināla nosūtīšanu otrai Pusei.
9. **Līdzēju rekvizīti un paraksti**

|  |  |  |
| --- | --- | --- |
| PASŪTĪTĀJS: |  | IZPILDĪTĀJS: |
| *\*/paraksts/* |  | \*/paraksts/ |
|  |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**Pielikums Nr.2**

Līgumam Nr. LIG/20\_\_\_/\_\_\_\_

*Par būvspeciālista pakalpojumiem*

**Finanšu pielikums**

|  |  |  |
| --- | --- | --- |
| **Būvniecības dokumentācijas nosaukums, būvniecības lietas numurs** | **Cena *euro* bez PVN par atzinuma izstrādi atbilstoši Darba uzdevumam** | **Cenas *euro* bez PVN par precizēta atzinuma izstrādi atbilstoši Darba uzdevuma 4.3. punktam** |
| BP1 “Tramvaja līnijas, transportmijas punkta, dispečerpunkta ēkas, pasažieru nojumju un ar tiem saistīto inženierbūvju būvniecība Latgales (Maskavas) ielā, Rīgā”, BIS-BL-764550-106166 |  |  |
| BP2 “Ūdensapgādes un sadzīves kanalizācijas tīklu pārbūve Latgales ielas posmā no Eglaines ielas līdz Rasas ielai, Rīgā”, BIS-BL-764551-109339 |  |  |
| BP3 “Vilces apakšstacijas būvniecība Latgales ielā 427A, Rīgā (līdz 20kV)”, TMP-764552-226051 |  |  |
| BP4 “Elektronisko sakaru tīklu pārbūve, Maskavas ielā 429B, Rīgā”, BIS-BL-764553-106275 |  |  |
| BP5 “Siltumtīklu pārbūve Latgales ielā 429B, Rīgā”, BIS-BL-764554-109738 |  |  |
| BP6 “Ārējā elektroapgāde, Latgales iela 427A, Rīga, (TN 102183249)”, BIS-BL-782260-109736 |  |  |
| BP7 “Kabeļlīniju pārvietošana, Maskavas iela, Rīga (TN 30AT00-04/TN-61965)”, BIS-BL-782713-108826 |  |  |
| BP8 “Trolejbusu kontakttīkla izbūve Višķu ielas posmā no Višķu ielas 12A līdz Maskavas ielai 429B, Rīgā”, BIS-BL-764556-107848 |  |  |
| BP9 “Vidēja spiediena gāzesvada pārvietošana Latgales (Maskavas) ielā, Rīgā”, BIS-BL-778248-109330 |  |  |
| BP10.1 “Ārējā elektroapgāde, Latgales iela 429B, Rīga, (TN 110367248)”, BIS-BL-798125-109137 |  |  |
| BP10.3 “Ārējā elektroapgāde, Latgales iela B/N, Rīga, (TN 110369246)”, BIS-BL-798131-107776 |  |  |
| **Cena *euro* bez PVN kopā:** |  |  |